Brusnica

Brusnica (Vaccinium vitis-idaea) je rostlina ze swójby wrjosowych rostlinow (Ericaceae). Dalše serbske mjeno je bruslica.

 Wopis 
Brusnica je małoróstny kerk, kotryž docpěje wysokosć wot 5 hač 15 cm.

Hałuzy su čumpaće postupowace. 

 Łopjena 
Łopjena su přeco zelene, horjeka błyšćace, deleka dypkate, owalne a hrube a docpěja dołhosć wot 1 hač 3 cm. Jich kroma je zawita.

 Kćenja 
Kćěje wot meje hač awgusta. Zwonojte, zwjetša štyriličbne, běłojte abo róžojte kćenja steja po wjacorych w krótkich, wisacych kićach.

 Płody 
Płód je čerwjena, kulowata jahoda, kotraž docpěje šěrokosć wot 5 hač 8 mm. Zrałe jahody njesu štyridźělny zbytk kelucha. Wone njesłodźi syre, ale warjene abo k brěčce předźěłane, wone su słódniše.

 Stejnišćo 
Rosće w chójnowych a šmrěkowych lěsach, na holach a tymjenjach. Ma radšo małowutkate, kisałe pódy.

 Rozšěrjena 
Rostlina je w sewjernej a srjedźnej Europje, južnje hač do Pyrenejow, Apenninow a horinow Balkanoweje połkupy rozšěrjena, při čimž w Alpach we wysokosćach wot hač něhdźe 2500 m wustupuje.

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 470 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 24  

Kategorija:Wrjosowe rostliny
Kategorija:Kerk
Kategorija:Sad